Лъчезар Станчев
Радка Злоядка

chitanka.info

Седна Радка да яде,

но не иска супа.

Бързо баба й дойде

и паниците натрупа:

първо тиквички с ориз,

после пиле с каша,

и сарми със лозов лист,

и добавка мляко в чаша.

Гледа Радка и се муси,

не желае да ги вкуси!

Нищо не обича Радка,

баба вика й Злоядка!

Нарисувай в тетрадка

тая Радка Злоядка

как е стиснала устни

пред тия ястия вкусни

насипани в паници

на две дълги редици.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.